Jeffreys-egpaar dood in huis aangetref | Maroela Media
Dirk en Madelaine du Toit. Foto: Via Facebook
'n Man van Jeffreysbaai in die Oos-Kaap het Donderdag glo sy vrou doodgeskiet voor hy homself om die lewe gebring het.
Kapt. Gerda Swart, polisiewoordvoerder, het gesê die polisie is omstreeks 10:00 na die egpaar se huis in Tunnystraat ontbied waar hulle op 'n "tragiese toneel" afgekom het.
"Die polisie het op die liggame van 'n getroude man en vrou afgekom. Albei het 'n skietwond aan die kop opgedoen," het sy gesê.
Die polisie het beslag gelê op 'n .38-rewolwer wat op die toneel gevind is.
Die oorledenes is as Madelaine (44) en Dirk du Toit (59) geïdentifiseer nadat hul naasbestaandes hulle Vrydagoggend amptelik uitgeken het. Die polisie ondersoek 'n saak van moord en doen ook 'n geregtelike doodsondersoek.
Volgens Swart het Dirk voor die voorval kontak met 'n vriend gemaak om vir hom te laat weet om die polisie te ontbied en waar om die sleutels van die huis te kry.
Maroela Media het by 'n betroubare bron verneem die egpaar was vervreemd en glo aan't skei.
Watse lafaarde doen sulke dinge? As jy wil gaan los die ander uit.
Hoop nie daar was kinders nie – sal hulle baie jammer kry.
Die ergste was die oom wat vir sy vrou 'n getuigskrif geskryf het na hy haar met 'n hamer doodgeslaan het. Lyk vir my as armoede by die voordeur instap, stap liefde regtig by die agterdeur uit. Hopelik het meeste mans goeie geestelike fondamente en waardes want ons gaan alles verloor.
Ja …… @Lafaard, **anoniem** & Andre – maklik om te kritiseer as mens nie self in daardie persoon se skoene staan of die persoonlike omstandighede ken nie.
Toon tog bietjie respek en gee eerder simpatie, as kritiek en snydende aanmerkings, aan die twee mense se kinders, familie en vriende?
Dit is wonderlik wanneer jy mense se gedagtes kan lees. Kan hulle dan ook hulle gedagte verander om die regte ding ook te doen.